CELEX: 62018CN0526
Language: mt
Date: 2018-08-13 00:00:00
Title: Kawża C-526/18: Talba għal deċiżjoni preliminari mressqa mill-Förvaltningsrätten i Göteborg (l-Isvezja) fit-13 ta’ Awwissu 2018 – AA vs Migrationsverket

22.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/16
            
         
      Talba għal deċiżjoni preliminari mressqa mill-Förvaltningsrätten i Göteborg (l-Isvezja) fit-13 ta’ Awwissu 2018 – AA vs Migrationsverket
      (Kawża C-526/18)
      (2018/C 381/17)
      Lingwa tal-kawża: l-Isvediż
      
         Qorti tar-rinviju
      
      Förvaltningsrätten i Göteborg
      
         Partijiet fil-kawża prinċipali
      
      
         Rikorrent: AA
      
         Konvenut: Migrationsverket
      
         Domandi preliminari
      
      
                  1)
               
               
                  Id-dispożizzjonijiet tal-Konvenzjoni li timplimenta l-Ftehim ta’ Schengen jew tal-Kodiċi tal-Fruntieri ta’ Schengen jipprekludu regoli nazzjonali bħal dawk li jinsabu fl-Artikolu 16f tal-Lagen (2016:752) om tillfälliga begränsningar av möjligheten att få uppehållstillstånd i Sverige (il-Liġi Nru 752 tal-2016 dwar Restrizzjonijiet Provviżorji għall-Possibbiltà li Jinkiseb Permess ta’ Residenza fl-Isvezja), li jipprevedu li permess ta’ residenza għal finijiet ta’ studji fil-livell tal-edukazzjoni sekondarja jista’ jinħareġ lil ċittadin ta’ pajjiż terz li jinsab fil-pajjiż minkejja li jkun hemm inċertezza dwar l-identità tal-imsemmi ċittadin ta’ pajjiż terz u minkejja li ma jkunx jista’ jipproduċi prova prima facie tal-identità ddikjarata minnu?
               
            
                  2)
               
               
                  Jekk jitqies li, f’tali sitwazzjoni, l-acquis ta’ Schengen jinkludi rekwiżit li l-identità tkun stabbilita b’mod ċar jew li tiġi prodotta prova prima facie tagħha, id-dispożizzjonijiet tad-Direttiva dwar ir-ritorn (1), jew kwalunkwe dispożizzjoni oħra tad-dritt tal-Unjoni, jistgħu jiġu interpretati fis-sens li jippermettu eċċezzjoni minn dan ir-rekwiżit marbuta mal-identità?
               
            
         (1)  Direttiva 2008/115/KE tal-Parlament Ewropew u tal-Kunsill tas-16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU 2008, L 348, p. 98).